**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2005 ԹՎԱԿԱՆԻ ԴԵԿՏԵՄԲԵՐԻ 29-Ի N 2404-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

1. **Իրավական** **ակտի** **ընդունման** **անհրաժեշտությունը**.

Հայաuտանի Հանրապետության կառավարության 2005 թվականի դեկտեմբերի 29-ի «Հայաստանի Հանրապետության միջպետական և հանրապետական նշանակության ընդհանուր օգտագործման պետական ավտոմոբիլային ճանապարհներին հարող տարածքները կառուցապատելու կանոնակարգման միջոցառումների մասին» N 2404-Ն որոշման մեջ փոփոխություններ և լրացումներ կատարելու մասին որոշման նախագծի (այսուհետ՝ նախագիծ) ընդունումը պայմանավորված է ՀՀ կառավարության 2021 թվականի նոյեմբերի 18-ի Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին թիվ 1902-Լ որոշման 1-ին հավելվածով նախատեսված ՀՀ տարածքային կառավարման և ենթակառուցվածքների նախարարության միջոցառումների 57-րդ կետի կատարման անհրաժեշտությամբ, որը նպատակ ունի կանոնակարգել ճանապարհների պաշտպանական գոտիներում գտնվող տարածքների կառուցապատման հետ կապված հարցերը:

1. **Ընթացիկ իրավիճակը և խնդիրները.**

Ներկայում ճանապարհների պաշտպանական գոտիներում գտնվող տարածքների կառուցապատման հետ կապված առկա են խնդիրներ, մասնավորապես՝ պայմանավորված բնակավայրերից դուրս տարածքներում ավտոճանապարհների կողային տեսանելիության պահանջների հետ, ճանապարհների մուտքերին և ելքերին ներկայացվող պահանջների, պաշտպանական գոտիներում հողերի նպատակային նշանակության և կառուցապատման իրականացման թույլտվություններում տեղ գտած թերությունների, ինչպես նաև ինքնակամ (անօրինական) կառուցված օբյեկտների կանոնակարգման հետ։

Միաժամանակ քիչ չեն դեպքերը, երբ ֆիզիկական և/կամ իրավաբանական անձիք դիմում են պետական ճանապարհային մարմնին՝ ՀՀ տարածքային կառավարման և ենթակառուցվածքների նախարարությանը, դեպի կառուցապատված տարածք մուտքի և ելքի թույլտվություն ստանալու խնդրանքով, մինչդեռ կառուցապատման փաստաթղթերը նախապես չեն համաձայնեցվել նախարարության հետ, որոնք սպառնում են ճանապարհային երթևեկության անվտանգությանը և կարող են ճանապարհատրանսպորտային պատահարների առաջացման պատճառ դառնալ։

Բացի այդ գործող որոշմամբ կառուցապատման առաջարկությունների փաստաթղթային փաթեթում անհրաժեշտ է ներառել նաև օբյեկտի մոտով անցնող ճանապարհահատվածի երթևեկության կազմակերպման սխեման, քանի որ դրանց բացակայությունը ճանապարհային երթևեկության անվտանգության տեսանկյունից խնդիրներ են առաջացնում և կարող են ՃՏՊ-ների պատճառ հանդիսանալ։

Նշենք նաև, որ նախկինում գործող Որոշման 8-րդ կետի 2-րդ պարբերության լրամշակման արդյունքում հանվել են քաղաքաշինական գործունեության իրականացման գործառույթները նախապես ՀՀ տարածքային կառավարման և ենթակառուցվածքների նախարարության հետ համաձայնեցման դրույթը (ՀՀ կառավարության 2022 թվականի մարտի 10-ի  N 282-Ն որոշում)։ Եվ թերևս «Ավտոմոբիլային ճանապարհների մասին» ՀՀ օրենքի 13-րդ հոդվածի 6-րդ մասի «ա» կետով նախատեսված է, որ ընդհանուր օգտագործման ավտոմոբիլային ճանապարհների պաշտպանական գոտիներում, առանց այդ ճանապարհները տնօրինողների և շահագրգիռ այլ մարմինների հետ համաձայնեցնելու, արգելվում են կառուցել շենքեր, կառույցներ, ինժեներական հաղորդակցումներ, կատարել լեռնահետազոտական և արդյունահանման աշխատանքներ, սակայն օրենքի նշված պահանջը ոչ միշտ է կատարվում, որի արդյունքում ճանապարհի հարող տարածքներում կառուցապատումը իրականացվում է ավտոմաբիլային ճանապարհների շինարարական նորոմերի և ստանդարտների կոպիտ խախտմամբ, ինչը խաթարում է ճանապարհային անվտանգությունը։

1. **Կարգավորման** **նպատակը** **և** **բնույթը**.

Որոշման նախագծով առաջարկվում է.

1. նոր կառուցապատման, գոյություն ունեցող շենքերի ու շինությունների վերակառուցման և գործառական նշանակության փոփոխությունն իրականացնելու դեպքերում բնակավայրերից դուրս տարածքներում հանրապետական նշանակության ճանապարհին հարող տարածքներում ճանապարհի կողային տեսանելիությունը՝ հաշված երթևեկելի մասի եզրից, սահմանել՝ հաշվի առնել հանրապետական նշանակության ճանապարհի կարգը, այդ թվում՝ 1-ին կարգի ճանապարհների կամ դրանց հատվածների համար՝ 15.0 մետր, 2-րդ կարգի ճանապարհների կամ դրանց հատվածների համար՝ 15.0 մետր, իսկ 3-րդ և 4-րդ կարգի ճանապարհների կամ դրանց հատվածների համար՝ 12.0 մետր․
2. համայնքի ղեկավարի կողմից ՀՀ քաղաքաշինության կոմիտեի հետ կառուցապատման առաջարկության համաձայնեցմանը ներկայացվող փաստաթղթերի փաթեթում ներառված իրավիճակային հատակագծում նախատեսել ինժեներական հաղորդակցուղիների առկայության վերաբերյալ տվյալներ, միջպետական և/կամ հանրապետական նշանակության ճանապարհների եզրից հաշված կառուցվող օբյեկտների հեռավորությունը, տրանսպորտային միջոցների մուտքը և ելքը դեպի կառուցվող օբյեկտների, ինչպես նաև օբյեկտների սպասարկման և շահագործման համար անհրաժեշտ ավտոմեքենաների կայանատեղերի կազմակերպման և ճանապարհի եզրից դրանց հեռավորության վերաբերյալ տեղեկատվության ներկայացում․
3. սահմանել իրավիճակային հատակագծում հողամասի և նախատեսվող օբյեկտի մոտով անցնող ճանապարհահատվածի(ների) երթևեկության կազմակերպման սխեմայի ներկայացման պահանջ․
4. քաղաքաշինական գործունեության օբյեկտների նախագծային փաստաթղթերի մշակման համար տրամադրվող ճարտարապետահատակագծային առաջադրանքներով ճանապարհային երթևեկության կազմակերպման կահավորանքի տեղադրումը կառուցապատողի միջոցներով իրականանցնելու պահանջ․
5. սահմանել միջպետական նշանակության ավտոմոբիլային ճանապարհներին հարող տարածքներում կառուցվող օբյեկտների տեսակները․
6. գործող որոշման 8-րդ կետի 2-րդ պարբերությունում ավելացնել Որոշման 1-ին կետով նախատեսված տարածքներում մինչև սույն որոշման կառուցապատման առաջարկությունների փաստաթղթերի կազմելը համայնքի ղեկավարի կողմից քաղաքաշինական գործունեության իրականացման գործառույթները ՀՀ տարածքային կառավարման և ենթակառուցվածքների նախարարության, Հայաստանի Հանրապետության ոստիկանության «Ճանապարհային ոստիկանություն» ծառայության և պետական կառավարման այլ շահագրգիռ մարմինների հետ համաձայնեցնելու պահանջը։

**4․ Ակնկալվող** **արդյունքները**.

Նախագծի ընդունման արդյունքում ակնկալվող հիմնական արդյունքն է՝ ապահովել ճանապարհային երթևեկության անվտանգությունը, հստակեցնել և կանոնակարգել բնակավայրից դուրս գտնվող տարածքներում միջպետական և հանրապետական նշանակության ճանապարհներին հարող հատվածներում օբյեկտների կառուցապատման գործընթացը։

**5․ Նախագծի մշակման գործընթացում ներգրաված ինստիտուտները և անձինք**.

Նախագիծը մշակվել է ՀՀ տարածքային կառավարման և ենթակառուցվածքների նախարարության կողմից:

**6․ Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները․**

Նախագծի ընդունումը լրացուցիչ ֆինանսական միջոցների հատկացման, ինչպես նաև պետական բյուջեի եկամուտներում և ծախսերում փոփոխություններ կատարելու անհրաժեշտություն չի առաջացնելու:

**7. Կապը ռազմավարական փաստաթղթերի հետ. ՀՀ կառավարության 2021-2026թթ. ծրագիր, ոլորտային և/կամ այլ ռազմավարություններ.**

Նախագիծը բխում է ՀՀ կառավարության 2021 թվականի նոյեմբերի 18-ի Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին թիվ 1902-Լ որոշման 57-րդ կետի պահանջներից, այն է՝ ճանապարհների պաշտպանական գոտիներում գտնվող տարածքների կառուցապատման կանոնակարգում: